Koronavirus: 700 gevalle in 24 uur | Maroela Media
'n Meisie met 'n masker op spring met 'n tou by die Incheon Internasionale Lughawe in Suid-Korea. (Foto: Ahn Young-joon, AP)
China het Maandag bevestig dat 2 700 gevalle van die nuwe virus in die land aangemeld is, met 81 sterftes. Dit is 'n skerp styging van 1 975 gevalle en 56 sterftes wat Sondag aangemeld is.
Die meeste gevalle is in die stad Wuhan aangemeld, waar die siekte verlede maand vir die eerste keer kop uitgesteek het. Die meerderheid van mense wat tot dusver gesterf het, was pasiënte in hul laat 50's of ouer volgens 'n dokter wat verskeie persone behandel het wat met die virus besmet is. Die demografie van die nuwe sterftes is nog nie bekend nie
Net vyf van die sterftes het buite die Hubei-provinsie plaasgevind. Hongkong het agt gevalle aangemeld en Macao vyf.
Twee van Hongkong se grootste toeristebestemmings, Hong Kong Disneyland en Ocean Park, het Sondag aangekondig dat hulle tydelik gaan sluit. Owerhede in Hongkong het ook gesê skole bly tot 17 Februarie gesluit.
Meer as 40 gevalle is nou ook in ander lande aangemeld. Die meeste van dié besmettings hou verband met Chinese toeriste of mense wat Wuhan onlangs besoek het.
Die lande met die meeste gevalle buite China is Thailand (8), Amerika (5), insluitend Kalifornië, Chicago en Washington, Suid-Korea (4) en Japan (4). Ander lande waar die virus opgemerk is, is Frankryk (3), Viëtnam (2), Kanada (1) en Nepal (1).
Ag wat n klug geen laboratorium ter wereld kan virustoetse teen so n tempo doen en die resultaye binne n paar uur gereed he nie. Die berig imploseer dat alle die siekes in china vir die virus getoets is en dis onmoontlik.die virus is n week gelede ontdek en rewds is alles in plek om vir die nuwe virus te toets…onmoontlik..
Hulle gebruik akteurs in die fotos kyk maar…binnekort gaan die groot maatskappye lekker groot geld skep met inentings…hierdie is net die bemarkingslopie…
Nee Bess, jy sit die pot heeltemaal mis. Hierdie soort ding het die potensiaal om BAIE groot moeilikheid te maak. En sê dankie as daar dalk medisynemaatskappye is wat groot geld kan maak. Hulle gaan jou lewe red. Of sou jy verkies om liewer die medisyne oor te slaan as jy siek word? In daardie geval, sterkte. Dis seker ook jy wat siekte inentings sien as "conspiracy"
Die eintlike probleem is die wêreldbevolking wat handuit ruk. En dáár speel die medisyne industrie wel 'n rol. Of dit met daardie doel is weet ek nie.
Ek lees nou elders Suid-Afrikaanse aandele is Maandag as gevolg van die virus erger getref as sy eweknieë in die opkomende markte.
As n mens na die omvang gaan kyk, waarop dit dalk kan afstuur, kan dit n riller wees. Die getal sterftes staan huidiglik op 106, en die gevalle wat aangemeld is 4515. Die stad waar dit uitgebreek het, Wuhan het 11 miljoen inwoners, en die provinsie waarin die stad gelee is, Hubei 60 miljoen inwoners, so dink net as n tiende van daardie mense in die stad alleen blootgestel was aan daardie virus van laasjaar se tyd af, watter krisis dit kan afgee indien dit nie betyds gekeer word nie. En die feit dat die virus muteer is skrikwekkend. Die… Lees meer »